Príloha č. 3 k Výzve na predkladanie ponúk-Návrh zmluvy o dielo

**ZMLUVA O DIELO**

**Uzavretá podľa § 536 a následného Obchodného zákonníka**

1. **Zmluvné strany**

Názov: **Mesto Spišská Stará Ves**

Sídlo: Štúrova 228/109, 061 01 Spišská Stará Ves

V zastúpení: Peter Minčík. – zástupca primátora

IČO: 00 326 526

DIČ: 2020697283

Bankové spojenie:

Číslo účtu IBAN: SK 97 5600 0000 0020 0279 1001

( ďalej len „Objednávateľ“ )

a

Názov: .................................................................................

Sídlo : .................................................................................

IČO : .................................................................................

DIČ: .................................................................................

IČ DPH: .................................................................................

Bankové spojenie : .................................................................................

Číslo účtu : .................................................................................

IBAN : .................................................................................

Zapísaný v OR: .................................................................................

E-mail : .................................................................................

( ďalej len „Zhotoviteľ“ )

**2.**

**PREDMET ZMLUVY**

2.1 **„Výstavba detského ihriska v meste Spišská Stará Ves“**

Zhotoviteľ zhotoví dielo podľa podmienok tejto zmluvy, predloženej cenovej ponuky, kritérií pre

výberové konanie, podmienkami stanovenými všeobecne záväznými predpismi, technickými

normami, technologickými a montážnymi postupmi určenými výrobcami použitých materiálov.

**3.**

**KÚPNA CENA, PLATOBNÉ PODMIENKY**

3.1 Cena predmetu plnenia bola dohodnutá v zmysle zákona č. 18/96 Zb.

3.2 Celková cena diela je: ....................... € vrátane DPH.

Cena je pevná a nemenná.

Zhotoviteľ prehlasuje, že do ceny zahrnul všetky predvídateľné činnosti potrebné na

zhotovenie diela (vrátane všetkých prípravných činnosti a prípravy staveniska) a nebude sa

domáhať prípadného zvýšenia ceny diela.

3.3 Fakturácia bude vykonávaná jednorazovo po dokončení diela. Neoddeliteľnou súčasťou faktúry je zápis o odovzdaní a prevzatí prác potvrdený objednávateľom. Objednávateľ uhradí faktúru do 15 dní od doručenia. Prípadné nerealizované dodávky a práce, ktoré sú súčasťou rozpočtu nebudú

fakturované. Na naviac práce oproti projektovej dokumentácii bude po odsúhlasení vypracovaný

dodatok.

**4.**

**DODACIA LEHOTA, MIESTO A ČAS PLNENIA**

4.1 Práce budú započaté do 7 dní po prevzatí staveniska.

4.2 Doba realizácie: najneskôr do: 30.09.2018.

**5.**

**OSOBITNÉ DOJEDNANIA**

5.1 Pre záruky za vady diela platia všeobecné ustanovenia § 560, ods. 1 až 3 Obchodného

zákonníka.

Zhotoviteľ poskytuje objednávateľovi záruku za akosť zhotoveného diela v dĺžke päť rokov.

Záručná lehota začne plynúť od riadneho ukončenia a protokolárneho odovzdania diela.

5.2 Zhotoviteľ:

- sa zaväzuje, že počas záručnej doby vzniknuté vady preukázateľne zavinené zhotoviteľom

odstráni do troch dní od nahlásenia,

- je povinný dodržiavať ustanovenia vyhlášky č. 374/90 Zb.,

- zodpovedá za poriadok na pracovisku,

- je povinný dodržiavať technologický postup prác,

- zabezpečuje a zodpovedá za plnenie úloh BOZP a PO počas celej vykonávanej činnosti,

- nezodpovedá za škody na diele spôsobené tretími osobami.

5.3 a) V prípade, že zhotoviteľ bude konať v rozpore s článkom 5.2, zaväzuje sa uhradiť celkové

náklady spojené s odstránením závad, ktoré vznikli neodborným vykonaním zmluvne

dohodnutých prác na diele. Náhrada škody objednávateľovi týmto nie je dotknutá.

b) V prípade, že zhotoviteľ v zmluvne dohodnutom termíne podľa bodu 5.2 závady neodstráni,

vzniká objednávateľovi právo od zmluvy odstúpiť a zhotoviteľ sa zaväzuje, že

objednávateľom vykonanú úhradu na účet zhotoviteľa poukáže zhotoviteľ na účet

objednávateľa v lehote 7 dní od odstúpenia objednávateľa od zmluvy. Odstúpenie od zmluvy

musí mať písomnú formu a byť zhotoviteľovi doručené 7 dní od odstúpenia objednávateľa od

zmluvy.

5.4 Závažné porušenie technologického postupu a bezpečnosti pri práci sú dôvodmi na okamžité

odstúpenie od zmluvy o dielo zo strany objednávateľa.

5.5 Škody spôsobené zhotoviteľom pri vykonávaní prác je povinný zhotoviteľ odstrániť na svoje

náklady.

5.6 Objednávateľ nezodpovedá za prípadné úrazy pracovníkov pri zhotovení diela.

5.7 V prípade, že zhotoviteľ nedodrží termín plnenia dojednaný v tejto zmluve, uhradí

objednávateľovi zmluvnú pokutu vo výške 0,05% z nezaplatenej čiastky za každý deň

omeškania. V prípade nesplnenia povinnosti zhotoviteľa odstrániť vady v lehote podľa bodu 5.2 tejto zmluvy je zhotoviteľ povinný zaplatiť zmluvnú pokutu vo výške 100.- EUR za každý deň omeškania.

5.8 V prípade omeškania objednávateľa s platením faktúry uhradí objednávateľ zhotoviteľovi

zmluvnú pokutu vo výške 0,05% z nezaplatenej čiastky za každý deň omeškania.

5.9 V prípade nepriaznivého počasia v priebehu realizácie prác, sa doba realizácie predlžuje o dobu

trvania nepriaznivého počasia, čo bude zaznamenané v stavebnom denníku.

**6.**

**STAVEBNÝ DENNÍK**

6.1 Zhotoviteľ je povinný viesť stavebný denník odo dňa prevzatia staveniska, do ktorého budú

zapisované všetky skutočnosti, vyplývajúce zo zmluvy o dielo.

6.2 Denné záznamy zapisuje zhotoviteľ v tom dni, v ktorom boli stavebné práce vykonané, alebo

nastali okolnosti, ktoré sú predmetom zápisu.

6.3 Zhotoviteľ je povinný k písomnému vyjadreniu stanoviska objednávateľa zapísať svoje

stanovisko do denníka do 2 dní, v opačnom prípade sa to považuje za jeho súhlas so zápisom

objednávateľa.

6.4 Povinnosť viesť stavebný denník končí odovzdaním a prevzatím diela –Výstavba detského ihriska v meste Spišská Stará Ves.

6.5 Stavebný denník bude odovzdaný pri preberacom konaní objednávateľovi.

**7.**

**ZÁVEREČNÉ USTANOVENIA**

7.1 Zmluva o dielo je zhotovená v štyroch exemplároch, objednávateľ obdrží dve vyhotovenia

a zhotoviteľ obdrží dve vyhotovenia.

7.2 V prípade, že sa opakovane vyskytnú vady na diele, objednávateľ má právo od zmluvy odstúpiť.

7.3 Zhotoviteľ prehlasuje a svojim podpisom potvrdzuje, že bol pred podpisom tejto zmluvy

dôkladne oboznámený s celkovým stavom.

7.4 Neoddeliteľnou súčasťou tejto Zmluvy o dielo je Príloha č.1: Rozpočet –Výstavba detského ihriska v meste Spišská Stará Ves.

7.5 Zmluva nadobúda platnosť podpísaním zmluvy obidvoch strán. Účinnosť zmluvy nastáva dňom

po dni zverejnenia na webovom sídle objednávateľa.

Príloha č. 1:

Rozpočet – Výstavba detského ihriska v meste Spišská Stará Ves .

V Spišskej Starej Vsi, dňa:

Zhotoviteľ Objednávateľ

Peter Minčík

zástupca primátora